Document ID: 32008D0224

SKLEP SVETA
z dne 18. februarja 2008
o sklenitvi protokolov o spremembi sporazumov o nekaterih vidikih zračnih prevozov med Evropsko skupnostjo in vlado Gruzije oziroma Republiko Libanon, Republiko Maldivi, Republiko Moldavijo, vlado Republike Singapur ter Vzhodno republiko Urugvaj zaradi upoštevanja pristopa Republike Bolgarije in Romunije k Evropski uniji
(2008/224/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) ter prvim pododstavkom člena 300(3) Pogodbe,
ob upoštevanju Akta o pristopu iz leta 2005 in zlasti člena 6(2) Akta,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Republika Bolgarija in Romunija sta 19. januarja 1995 oziroma 26. marca 1996 podpisali dvostranska sporazuma o zračnih prevozih z Gruzijo.
(2)
Sporazum med Evropsko skupnostjo in vlado Gruzije o nekaterih vidikih zračnih prevozov (2) je bil podpisan 3. maja 2006 v Bruslju.
(3)
Republika Bolgarija in Romunija sta 17. februarja 1967 oziroma 25. februarja 1967 podpisali dvostranska sporazuma o zračnih prevozih z Republiko Libanon.
(4)
Sporazum med Evropsko skupnostjo in Republiko Libanon o nekaterih vidikih zračnih prevozov (3) je bil podpisan 7. julija 2006 v Bejrutu.
(5)
Republika Bolgarija je 13. avgusta 2006 v Maleju podpisala dvostranski sporazum o zračnih prevozih z Republiko Maldivi.
(6)
Sporazum med Evropsko skupnostjo in Republiko Maldivi o nekaterih vidikih zračnih prevozov (4) je bil podpisan 21. septembra 2006 v Bruslju.
(7)
Republika Bolgarija in Romunija sta 17. aprila 1996 oziroma 28. junija 1993 podpisali dvostranska sporazuma o zračnih prevozih z Republiko Moldavijo.
(8)
Sporazum med Evropsko skupnostjo in Republiko Moldavijo o nekaterih vidikih zračnih prevozov (5) je bil podpisan 11. aprila 2006 v Bruslju.
(9)
Republika Bolgarija in Romunija sta 28. novembra 1969 oziroma 11. januarja 1978 podpisali dvostranska sporazuma o zračnih prevozih z Republiko Singapur.
(10)
Sporazum med Evropsko skupnostjo in vlado Republike Singapur o nekaterih vidikih zračnih prevozov (6) je bil podpisan 9. junija 2006 v Luxembourgu.
(11)
Romunija je 31. maja 1996 v Bukarešti podpisala dvostranski sporazum o zračnem prevozu z Vzhodno republiko Urugvaj.
(12)
Sporazum med Evropsko skupnostjo in Vzhodno republiko Urugvaj o nekaterih vidikih zračnih prevozov (7) je bil podpisan 3. novembra 2006 v Montevideu.
(13)
Pogodba o pristopu iz leta 2005 je bila podpisana 25. aprila 2005 v Luxembourgu in je začela veljati 1. januarja 2007.
(14)
Protokol o spremembah prilog I in II k vsakemu od zgoraj navedenih sporazumov med Evropsko skupnostjo in zadevno državo mora upoštevati pristop dveh novih držav članic.
(15)
Pogajanja temeljijo na pogajalskem mandatu, ki ga je Svet 5. junija 2003 podelil Komisiji.
(16)
Zato bi bilo treba protokole skleniti v imenu Skupnosti -
SKLENIL:
Člen 1
V imenu Skupnosti se odobrijo naslednji protokoli:
-
Protokol o spremembi Sporazuma med Evropsko skupnostjo in vlado Gruzije o nekaterih vidikih zračnih prevozov,
-
Protokol o spremembi Sporazuma med Evropsko skupnostjo in Republiko Libanon o nekaterih vidikih zračnih prevozov,
-
Protokol o spremembi Sporazuma med Evropsko skupnostjo in Republiko Maldivi o nekaterih vidikih zračnih prevozov,
-
Protokol o spremembi Sporazuma med Evropsko skupnostjo in Republiko Moldavijo o nekaterih vidikih zračnih prevozov,
-
Protokol o spremembi Sporazuma med Evropsko skupnostjo in vlado Republike Singapur o nekaterih vidikih zračnih prevozov,
-
Protokol o spremembi Sporazuma med Evropsko skupnostjo in Vzhodno republiko Urugvaj o nekaterih vidikih zračnih prevozov.
Besedilo protokolov je priloženo temu sklepu.
Člen 2
Predsednik Sveta v imenu Skupnosti opravi uradno obvestilo, predvideno v členu 3 vsakega od protokolov.
V Bruslju, 18. februarja 2008

Labels: 8
18
15
5